Berlingske Tidende, 1831-11-10
Brüssel, den 27de October. Vore Repræsentanters Kammer deliberer endnu uafladeligen inden lukte Døre om Antagelsen af de Londonske Resolutioner, Man har fundet for godt at holde hemmelige Møder, fordi de offentlige Deliberationer om de atten tidligere Artikler og den dermed forbundne Udvælgelse af Kong Leopold gav Cabinettet i Haag Leilighed til, ikke allene at opdage Hr. Lebeaus trædske Politik, men ogsaa at gjøre den til Skamme. Desuagtet kan Offentliggjørelsen af Debatierne ikke aldeles forebygges; Oppositionens Medlemmer holde dette for overeensstemmende med deres Jnteresse, og troe at tilvinde sig Folkets gunstige Stemning, ved at lade deres egne Anskuelser og Sagernes Stilling vorde saa offentlige som mueligt. Derfor meddele Oppositionsbladene en næsten ligesaa udførlig Beretning om de saakaldte hemmelige Debatteringer, og navnligen have de Herrer de Brouckere og Nothom- to Forskudte, den ene fra den Deel af Limburg og den anden fra den Deel af Luxemburg, som Belgien maae renoncere paa - ladet deres Taler aftrykke i Courier, hvilket Blad hører til de heftigste Modstandere af de 24 Artikler. Andre Oppositions medlemmer, f. Ex. de Herrer Saron, de Robaul, Gendebien- og Blargnies ere ikke engang tilfredse med, paa denne Maade at lægge deres Proiest mod Hemmeligholdelsen af Møderne for Dagen; de bivaane disse aldeles ikke, og i Gaar saae man dem, under Sessionstiden, i Alleerne i Parken, paa Kongepladsen o. s. v., hvor de, saavidt kunde skjønnes, holdt en meget lydelig og heftig Discussion og Fredstractaten og dens formeentligen fornedrende Betingelser. Men dersom de havde til Hensigt, derved at indtage Almuen mod Fredsbetingelserne, og mueligen afstedkomme en offentlig Tilkjendegivelse af almindelig Uvillie, saa er denne deres Plan mislykket, thi Almuen vedblev, at gaae roelig igjennem Gaderne, og hørtes en Yttring i Herrernes Nærhed, saa var den Ønsket om, at den nuværende sørgelige Tilstand maatte have Ende. - Den af Hr. van de Weyer fra London medbragte Advarsel fra Lord Palmersion, at vi maaskee i Fremtiden kunde faae ser i Stedet for fem Magter imod os, har gjort et mærkværdigt Jndtryk paa Folket. Enhver Haandværker, enhver Landmand, siger sig nu selv, at Belgien dog spiller en sørgelig Rolle, hvortil det blot er blevet nødt ved sine Ordføreres Uduelighed; enhver seer nu med et Suk paa den Masse af Gjeld, som Belgien er allene har gjort, men ogsaa ikke har gjort, og alligevel maa paatage sig, ligesom ogsaa paa Forøgelsen af Afgifterne, som perspectivisk viser sig med hvert kommende Aar, uden at, som før, rige Ødelands hielpe til at lette, ja næsten glemme Afgifternes Byede. Kongen har, ved at nedsætte en Commission, der skal beskjeftige sig med Afgifternes meget ligeligere Fordeling, vundet de lavere Classer, som deraf love sig en Lettelse paa de høieres Bekostning, og det behager især, at denne Commission ikke bestaaer blot af Declamatorer fra Kamrene, men ogsaa af Mænd, som man troer, virkeligen forstaae sig paa Sagen. Repræsentant-Kammerets Nøde i Dag har især udmærket sig ved den Rolighed, der herskede i Forsamlingen. - formodenlig fordi en Deel af dets Skraalere atter have været paa Gaden. Endnu er Intet afgjort, men man kan næsten med Vished giøre Regning paa Antagelsen af de 24 Artikler; i Repræsentanternes Kammer ville neppe meer end 39 og i Senatet kun 11 Medlemmer stemme derimod. Den Belgiske Armees Hovet qvarteer forlagdes i Gaar til Mechen. I Antwerpen have Franske Ingenieurer søgt, i alle Gader, at vise ikke allene det, som de have lært af Vauban, men ogsaa af Barricadierernes nyeste befæstningskonst. Jkkun faa Gader ere blevne skaanede af dem, og ikke meer end tre kunne endnu passeres med Heste og Vogne. Alle Batterierne mod Schelden, som før vare demolerede paa Skrømt, ere nu atter opkastede og betydeligen forstærkede. Nogle Batailloner Hollandske Tropper viste sig i Gaar Eftermiddags udenfor Citadellet, men dog paa Hollandsk Grund, og gjorde der holdt med Geværet i Armen, ligeoverfor en Afdeling Belgiske Tropper. Begge Partier forholdt sig rolige og Hollænderne, som kort derefter begave sig ind i et nærliggende Fort, trak sig om Aftenen tilbage til Citadellet, London, den 25de October.